এই গ্রামের প্রত্যেকের চোখেমুখে হতাশার ছবিটা স্পষ্ট। একসময় ছৌ নাচের জন্য পদ্মশ্রী সম্মান পেয়েছিলেন পুরুলিয়ার গম্ভীর সিং মুড়া। শেষ বয়সে অর্থাভাবে, বিনা চিকিৎসায় মৃত্যু হয়েছিল তাঁর। "এত বড় স্বীকৃতি পেয়েও যখন কাউকে এইভাবে চলে যেতে হয়। তখন আমরা তো কোন ছার," বললেন জন্মেঞ্জয়। সত্যিই কি এত ঐতিহ্যবাহী একটি গ্রামের জন্য অপেক্ষা করে আছে এরকমই কোনও করুণ পরিণতি? সেই আশঙ্কাই এখন তাড়া করে বেড়াচ্ছে চড়িদার ছৌ-মুখোশ শিল্পীদের।